《樊驸马大振受诏典禁旅宿卫》
明代·程敏政

喜承恩领殿前军，玉立长身迥出群。纪胜有时传白雪，奉宸终日侍红云。

金符旧勒蛟螭篆，宝剑新装锦绣文。讲幄故人先定约，宫壶春露待同醺。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。